
Ieinteresētajiem piegādātājiem

Jautājumu – atbilžu apkopojums atklātā konkursā
“Pansionāta “Lauciene” ēku energoefektivitātes paaugstināšanas 1. kārta”, identifikācijas Nr. TNP 2024/17

Talsu novada pašvaldības (turpmāk – Pasūtītājs) Iepirkumu komisija (turpmāk – Komisija) ir saņēmusi ieinteresēto piegādātāju jautājumus par atklāta konkursa “Pansionāta “Lauciene” ēku energoefektivitātes paaugstināšanas 1. kārta”, identifikācijas Nr. TNP 2024/17 (turpmāk – Atklāts konkurss), dokumentāciju.
[bookmark: _GoBack]Ņemot vērā, ka atsevišķi jautājumi tika iesniegti pēdējā dienā, kad iespējams uzdot jautājumus Atklātā konkursā, tad saskaņā ar Iepirkumu uzraudzības biroja skaidrojumu Komisijai ir tiesības atteikt sniegt atbildes, pamatojoties uz to, ka šī informācija nav pieprasīta laikus. Tomēr, neskatoties uz iepriekš minēto, Komisija informē, ka atbildes uz neatbildētajiem ieinteresēto piegādātāju uzdotajiem jautājumiem provizoriski tiks publicētas rītdienas laikā.
Ieinteresētajiem piegādātājiem lūgums sekot aktuālajai informācijai Talsu novada pašvaldības pircēja profilā Elektronisko iepirkumu sistēmā:  https://www.eis.gov.lv/EKEIS/Supplier/Procurement/121448 . 

Komisija 2024. gada 11. jūnija sēdē ir izskatījusi un sagatavojusi atbildi uz ieinteresētā piegādātāja jautājumu, kas bija iesniegts laikus, t.i. 2024. gada 6. jūnijā:

[bookmark: _Hlk128400922]Jautājums:
Pēc grozījuma veikšanas atklātā konkursa “Pansionāta “Lauciene” ēku energoefektivitātes paaugstināšanas 1. kārta”, id.nr. IeM NVA TNP 2024/17, nolikuma 3.6.punktā ieinteresētam piegādātājam ir nepieciešams saņemt atbildi uz šādiem neskaidriem jautājumiem:
1. Nolikuma 3.6.punktā ir noteikts, ka par atbilstošu tiks uzskatīta pieredze, kas iegūta veicot arī jaunbūves būvdarbus, savukārt 3.6.2.punktā ir noteikts, ka šo darbu ietvaros ir jābūt veiktai jumta seguma nomaiņas darbiem. Līdz ar to vai pareizi saprotam, ka attiecībā uz darbiem, kas veikti veicot jaunbūves darbus, kā to pieļauj nolikuma 3.6.punkts, par atbilstošiem tiks uzskatīti arī jumta seguma izveides darbi?
2. Līdzīga prasība un jautājums ir arī attiecībā uz nolikuma 3.7.punktu.
Atbilde: 
Atklāta konkursa nolikuma 3.6. punktā ir noteikts:
“3.6. Pretendents iepriekšējo 5 (piecu) gadu laikā (2019., 2020., 2021., 2022., 2023. gadā un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kur līgumcena par kopējiem būvdarbiem ir vismaz 800 000,00 (astoņi simti tūkstoši) EUR, neieskaitot PVN, un veikti publiskas būves* jaunbūves, pārbūves vai atjaunošanas būvdarbi, kuru ietvaros:
3.6.1. veikti fasādes un cokola siltināšanas darbi;
3.6.2. veikti bēniņu siltināšanas un jumta seguma nomaiņas darbi;
3.6.3. veikti logu un durvju izbūves vai nomaiņas darbi.”
Kā jau Atklāta konkursa nolikumā ir paredzēts, pieredzes objekts var būt arī publiskas ēkas jaunbūve. Zem nolikuma 3.6. punkta ir paskaidrojums par to, ka būvdarbiem uz piedāvājuma iesniegšanas brīdi ir jābūt pabeigtiem, objektam ir jābūt nodotam ekspluatācijā, līdz ar to publiskas būves jaunbūves gadījumā ir pašsaprotami, ka būs veikti jumta seguma izbūves darbi.
Ņemot vērā iepriekš minēto, Komisija apstiprina, ka pretendents, kurš ir veicis publiskas būves jaunbūves darbus, kuros citastarp būs veikti bēniņu siltināšanas un jumta seguma izbūves darbi, tiks apstiprināts par atbilstošu. Komisija paskaidro, ka analoģiski minētais skaidrojums attiecas arī uz Atklāta konkursa nolikuma 3.7.1. apakšpunktā minēto atbildīgā būvdarbu vadītāja pieredzi.

